Проект 2021
МИНИСТЕРСТВО НА КУЛТУРАТА
НАЦИОНАЛНА ИЗПИТНА ПРОГРАМА

ЗА ПРОВЕЖДАНЕ НА ДЪРЖАВНИ ИЗПИТИ ЗА ПРИДОБИВАНЕ
НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ
	
	Код по СППОО
	Наименование

	Професионално направление: 
	212
	Музикални и сценични изкуства

	Професия:
	212070
	Актьор

	Специалности:
	2120701 
	Драматичен театър

	
	2120702
	Пантомима

	
	2120703
	Куклен театър


Утвърдена със Заповед № РД ………………..2021 г. 
София, 2021 г
І.  ПРЕДНАЗНАЧЕНИЕ И ЦЕЛ НА ПРОГРАМАТА:

Изпитната програма е предназначена за организирането и провеждането на държавните изпити  за придобиване на III степен на професионална квалификация по професията 212070 “ Актьор ” със специалности: 2120701 „Драматичен театър“, 2120702 „Пантомима“, 2120703 „Куклен театър“, съобразно списъка на професиите за професионално образование и обучение по чл. 6 от ЗПОО.
Целта на настоящата национална изпитна програма е да определи единни критерии за оценка на професионалните компетенции на обучаваните, изискващи се за придобиване трета степен на професионална квалификация по изучаваната професия и специалност.

Националната изпитна програма е разработена във връзка с чл. 36 от Закона за професионалното образование и обучение в съответствие с Държавното образователно изискване за придобиване на квалификация (Наредба № 11 от  декември 2006 г. за придобиване на квалификация по професия  Художник, ДВ, бр. 15 от 2007 г.).
Държавният изпит по теория и практика на професията се провежда в съответствие с изискванията на ЗПОО и Наредба № 1 от 19.02.2020 г. за организацията и провеждането на изпитите за придобиване на професионална квалификация.
II. СЪДЪРЖАНИЕ НА НАЦИОНАЛНАТА ИЗПИТНА ПРОГРАМА:
Настоящата национална изпитна програма съдържа:
1. За част по теория на професията:

А. Формат и учебно съдържание.
Б. Критерии за оценяване.
2. За част по практика на професията:

А. Изисквания за съдържанието на индивидуалните практически задания.

Б. Критерии за оценяване.
ІІI. ФОРМАТ И ОРГАНИЗАЦИЯ  НА ДЪРЖАВНИТЕ ИЗПИТИ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ:

 1. Държавният изпит за придобиване на трета степен на професионална квалификация включва две части:


       а) част по теория на професията върху учебното съдържание от задължителната професионална подготовка; 

       б) част по практика на професията и специалността.
2. Държавният изпит по част теория на професията е писмен и се провежда във формата на тест,  който се състои от три модула и включва въпроси, чието правилно решение дава максимален общ брой 100 точки. 
    Времетраенето на изпита по част теория на професията е  до 4 (четири) астрономически часа, разпределени както следва: първи модул – 40 минути, втори модул – 80 минути, трети модул – 120 минути. 

Тестовият комплект  за писмен тест се избира в училището от база данни с въпроси на основание  на   чл. 3, ал. 2 от НАРЕДБА № 1, от 19.02.2020 г. за организацията и провеждането на изпитите за придобиване на професионална квалификация, Обн. - ДВ, бр. 18 от 28.02.2020 г. 

3. Държавният изпит по част практика на професията и специалността се състои в 
изработването на роля (персонаж) по индивидуално задание в съответствие с компетенциите за трета степен на професионална квалификация, на основание на НАРЕДБА № 1 от 19.02.2020 г. за организацията и провеждането на изпитите за придобиване на професионална квалификация.
4. Продължителността на изпитите по чл. 1, ал. 2, т. 1 и 2 в частта по практика на професията е до три последователни дни и не повече от 6 астрономически часа дневно.

5. Държавният изпит по част практика на професията и специалността е публичен.

6. В определеното в графика време и място за провеждане на държавния изпит - част по теория и част по практика на професията, учениците се явяват с документ за самоличност.

IV. СИСТЕМА ЗА ОЦЕНЯВАНЕ НА ДЪРЖАВНИЯ ИЗПИТ ЗА ПРИДОБИВАНЕ НА ТРЕТА СТЕПЕН ПРОФЕСИОНАЛНА КВАЛИФИКАЦИЯ:

Оценяването на резултатите от държавния изпит за придобиване на трета степен на професионална квалификация се извършва в точки, както следва:

· част по теория на професията – максимално 100 точки;
· част по практика на професията и специалността – максимално 100 точки.
Всяка част от държавния изпит е успешно положена при постигане на петдесет на сто от максималния брой точки, определени в националната изпитна програма.
Окончателната оценка от брой точки се превръща в цифрова оценка с точност до 0,01 по формулата:

Цифрова оценка = окончателната оценка в брой точки х 0,06.

Окончателната оценка от държавния изпит за придобиване на квалификация по професията е с количествен и качествен показател, с точност до 0,01 и се определя, както следва:

  а) за количествен показател от 2,00 до 2,99 се определя качествен показател слаб;


б) за количествен показател от 3,00 до 3,49 се определя качествен показател среден;


в) за количествен показател от 3,50 до 4,49 се определя качествен показател добър;


г) за количествен показател от 4,50 до 5,49 се определя качествен показател много добър;


д) за количествен показател от 5,50 до 6,00 се определя качествен показател отличен.

Формирането на окончателната оценка от изпита е в съотношение – 50 процента частта по теория на професията и 50 процента частта по практика на професията от общия брой точки.

Окончателната оценка в брой точки се формира след успешно полагане на всяка част от изпита и се изчислява както следва:

Окончателна оценка в брой точки = 0,5 х получения брой точки от част по теория на професията + 0,5 х получения брой точки от част по практика на професията.

V. УЧЕБНО СЪДЪРЖАНИЕ ПО ТЕОРИЯ НА ПРОФЕСИЯТА И КРИТЕРИИ ЗА ОЦЕНЯВАНЕ:
Учебното съдържание за писмения изпит по теория на професията обхваща следните теоретични дисциплини: 

1. История на театъра.
2. Драматургичен анализ.
3. История на музиката.
Тестът за писмения изпит по теория на професията се състои от три модула:

А. Първи модул - включва 25 въпроса със затворен отговор от учебното съдържание по дисциплините: История на театъра – 12 въпроса, Драматургичен анализ– 7 въпроса, История на музиката – 6 въпроса. Всеки верен отговор носи по 1 точка. Максималният брой точки от първия модул на теста е 25 точки.  

Б. Втори модул - включва 25 въпроса с отворен отговор от учебното съдържание по дисциплините: История на театъра – 12 въпроса, Драматургичен анализ– 7 въпроса, История на музиката – 6 въпроса. Всеки верен отговор носи по 2 точки при пълен отговор.  Максималният брой точки от втория модул на теста е 50 точки.

В. Трети модул - Писмено развиване на текстови въпрос. Писмената работа е в обем до четири страници. Максималният брой точки от третия модул на теста е 25 точки. Оценяването се извършва въз основа на критериите, определени в Раздел V на програмата „Система за оценяване”, съобразно учебното съдържание към съответната тема.

Учебно съдържание по история на музиката: 

Музиката през Ренесанса, епоха, представители, музикални инструменти. Развитие на музикалната теория и практика през различните епохи. Нотно писмо. Създаване и развитие на операта в Европа и България, представители. Музиката през 20 в, жанрове и стилове.
Учебно съдържание по драматургичен анализ:
Същност и развитие  на драматургичният анализ. Драматургичният анализ през вековете и специфичните му характеристики. Откриване на епоха в драматургично произведение. Видове драматургични жанрове. Представители на чуждестранната и българската драматургия.
Учебно съдържание по история на театъра:
Античен театър, Средновековие, Ренесансов театър, театър по времето на Класицизма, театъра през XIX- XXв.Системата  на Станиславски. Съвременни актьорски тренинги. Зараждане и развитие на българския театър. Българска драматургия.
ІІІ модул:  Въпроси за писмено развиване
Тема № 1. Античен театър – изграждане на образ в античната драматургия.

· Зараждане на театъра – Дионисиеви празници, делото на Пизистрат– 3 т.

· Архитектурно и административно устройство на театъра – 3т.

· Маски, костюми, декори – 1т.

·  Антична музика и инструменти – 1т.

· Есхил, Софокъл, Еврипид, Аристофан –  8 т.

· Тема, идея,основен  конфликт на произведенеие по избор („Прикованият Прометей“, „Едип цар“, „Антигона“, „Жените в народното събрание“ ) – 5т.

Тема № 2. Шекспир – не епоха, а за всички времена.

· Ренесансът в Англия – 3т.

· Шекспир драматургия. Исторически драми, комедии, трагедии  – 10 т.

· Сонети – 3 т.

· Тема, идея, основен конфликт на произведение по избор ( „Ромео и Жулиета“, „ Сън в лятна нощ“, „ Крал Лир“, „ Двамата веронци“) – 5т.  
Тема № 3. Комедия дел арте – изкуство на импровизацията, висше актьорско майсторство и в съвременния театър.

· Италианско Възраждане – 5т.

· Комедия дел арте – комедия на маски, пантомима, танц и песен – 10 т

· Италия от XVI век – училище за европейския театър – 3 т.

· Защо комедия дел арте е идеал и за съвременния актьор?  – 3 т.

Тема № 4. Музиката през Ренесанса. Възникване на операта.

· Едногласна, двугласна и многогласна музика –хомофонен и полифонен стил -7т.

· Странстващи музиканти( трубадури) -7т.

· Зараждане и развитие на операта. Представители. – 7т.

Тема № 5. Необходимост от обучение. „Системата на Станиславски“ в търсене на психологическата истина.

· К. С. Станиславски – живот, посветен на театъра – 3 т.

· Първата фигура в театъра на психологическия реализъм – 5 т. 

· Тялото и съзнанието – психофизическа цялост – 3 т.

· Системата – метод на физическите действия, техники за релаксация и концентрация, „творческото ако“, емоционална памет – 10 т. 

Тема № 6. Руски театър XIX век – „златен век“ в развитието на поезията, прозата, драматургията и театъра.

· Русия през XIX и XX век – възход на литературата, поезията, театъра. Представители.   – 8 т.

· Музика – представители- 3т.
· Н. Гогол – тъжният човек и гениален комедиограф - Тема, идея, основен конфликт на произведение по избор („Женитба “;„Ревизор“ ) – 10 т.

Тема № 7. А. П. Чехов – новатор, епоха в театралното изкуство, повлиял на цялата съвременна и модерна драматургия.

· Разкази – 3 т.

· Драматургия – 9 т.

· Тема, идея, основен  конфликт от произведение „Три сестри“ ,Чайка“ „Вишнева градина“ – 9т.
Тема № 8. Български театър – възникване и развитие.

· Училищните тържества – основа на театралния диалог и българска театрална традиция – 9т.

· Преводни пиеси – 2 т.

· Първи български автори – Д. Войников, С. Доброплодни, В. Друмев  – 10 т.

Тема № 9. Български театър – съвременни тенденции и драматургия.

· Родна драматургия –  Ив. Вазов, Добри Войников, П.Ю.Тодоров, Яворов, Й.Йовков, Ст.Л Костов, С.Стратиев, Ст. Цанев, Й. Радичков  – 10 т.

· Изграждане на професионален български театър – 6 т.

· Тема, идея, основен конфликт на произведение по избор („Двубой“, „Змейова сватба“, „Суматоха“) - 5т.
Тема № 10. Актьорският тренинг през XX век.

· Психологически театър – Станиславски, Лий Страсбърг, Михаил Чехов – 7 т.

· Актьорът и неговото обучение в театралната визия на Мейерхолд и Б. Брехт  – 7 т.

· Тренингът като основна репетиционна техника – Йежи Гротовски, Питър Брук, Еуженио Барба  – 7 т.

Забележка: Разпределението на точките се отнася за критерия „Степен на обхващане на проблематиката“ – 21 т.

Критерии за оценяване по част теория на професията:
	№
	Критерии за оценяване по теория на професията и специалността 
	Максимален брой точки

	1.
	Тест – първи модул, двадесет и пет въпроса със затворен отговор
	25

	2.
	Тест – втори модул, двадесет и пет въпроса с отворен отговор 
	50

	3.
	Тест – трети модул, писмено развиване на тема
	25

	3.1
	- степен на обхващане на проблематиката 
	21

	3.2
	- познаване и владеене на терминологията 
	2

	3.3
	- логична структура на изложението 
	1

	3.4
	- граматически правилен език и стил 
	1

	
	Общо брой точки
	100


Забележка: Неправилният отговор се оценява с 0 точки. Непълният отговор се 
оценява с част от точките за верен и пълен отговор с точност до  0,5. 

VI. УЧЕБНО СЪДЪРЖАНИЕ ПО ПРАКТИКА НА ПРОФЕСИЯТА И КРИТЕРИИ ЗА ОЦЕНЯВАНЕ: 

        Държавният изпит  в част практика на професията се състои от изпълнение на индивидуално практическо задание, което включва създаване и изпълнение на   роля, (персонаж)  по специалността, съобразно поставеното задание .
        Индивидуалното практическо задание   се разработва по следния начин:

Темите се предлагат от водещия специалност, обсъждат се на художествен съвет и се възлагат на учениците от ръководители-консултанти. Индивидуалното практическо задание се консултира от водещия специалността.

        Заданието  се разработва по образец, съгласно приложение № 4.

         Заданието включва наименованието на темата, ролята и пиесата, както и всички изисквания, свързани с реализацията им. 

 
     VI.1.Държавният изпит  в частта практика  на  професията  за специалност ''Драматичен театър’' се  състои  в изпълнение от учениците на индивидуално практическо задание на основата на  професионалните компетенции за  придобиване трета степен на професионална квалификация.
1.1. Съдържание на индивидуалното практическо задание:
Държавният изпит  в частта практика  на  професията за специалност ''Драматичен театър‘‘ се  състои от изпълнение на ролята на сцена.
                                                                            
Примерни теми за индивидуални практически задания :  
Тема №1. 
Роля в жанра на трагедията.

Тема №2. 
Роля в жанра на комедията.

Тема №3. 
Роля в жанра на сатирата.

Критерии за оценяване по част практика на професията
	№
	Критерии за оценяване практика на професията ''Драматичен театър''
	Максимален брой точки

	1.
	Култура на речта
	15

	2.
	Култура на тялото
	15

	3.
	Създаване на логика на действията в ролята
	25

	4.
	Темпоритъм на действието
	25

	5.
	Единство между чувство за правда и чувство за форма
	10

	6.
	Характерност
	10

	
	Общо брой точки
	100


VI.2. Държавният изпит  в частта практика  на  професията  за специалност ''Куклен театър’' се  състои  в изпълнение от учениците на индивидуално практическо задание на основата на  професионалните компетенции за  придобиване трета степен на професионална квалификация.
 2.1. Съдържание на индивидуалното практическо задание:


Държавният изпит  в частта практика  на  професията  за специалност ''Куклен театър''  се  състои  от изпълнение на ролята с кукла (маска)  и в жив план на сцена.
Примерни теми за индивидуални практически задания :     

Тема № 1


- Изработване на роля с кукла марионетка по зададена драматургия.
- Изработване на роля в жив план (маска)  по зададена драматургия. 

Тема № 2


- Изработване на роля с кукла със задно водене по зададена драматургия.
- Изработване на роля в жив план(маска)  по зададена драматургия.



Критерии за оценяване по част практика на професията.

  
	№ 
	К р и т е р и и
	П о к а з а т е л и
	брой точки

	Критерии и показатели за оценяване практика на професията ''Куклен театър''

	1.
	Изразителност на  ролята в сценични условия.
	Преценяване на заложения в куклата тип на героя и адекватен  подбор на изразните средства - характер, емоционален свят и логика на поведение. 
Проявена способност да се превърне техническото движение  на куклата от механично в творческо.
	25

	2.
	Провеждане на сценично действие с кукла.
	Проявено умение да се проведе логическа последователна линия на физическите действия и чувствата- начина, по който сценичният персонаж мисли, оценява, действа. 
	25

	3.
	Осъществяване на гласово- говорна връзка с куклата.
	Адекватна гласово- говорна характеристика на сценичния персонаж, която съответства най- точно на неговата визия, характер, емоционален свят. Успешно съчетаване на живото слово с неживата природа на куклата. 
	25

	4. 
	Подбор на изразните средства спрямо естетическите възприятия на зрителите.
	Адекватна преценка на всяка сценична ситуация от позиция на актьор и роля; активно взаимодействие с партньорите- актьори, кукли, зрители; използване на реакцията на зрителите като допълнителна творческа провокация на изпълнението. 
	25

	
	Общ брой точки
	
	100


VI.3. Държавният изпит  в частта практика  на  професията  за специалност ''Пантомима''  се  състои  в изпълнение от учениците на индивидуално практическо задание на основата на  професионалните компетенции за  придобиване трета степен на професионална квалификация.

3.1. Съдържание на индивидуалното практическо задание:

Държавният изпит  в частта практика  на  професията за специалност Пантомима се  състои от изпълнение на ролята на празна сцена и със зададен реквизит.

Примерни теми за индивидуални практически задания :     

Тема№1


- Изработване на роля по зададен сценарий от класическата пантомима.

Тема№2


- Изработване на роля в стила на драматичната пантомима без реквизит.

Тема№2


- Изработване на роля в стила на образната пантомима с реквизит.
Критерии за оценяване по част практика на професията.
	№
	Критерии за оценяване практика на професията Пантомима
	Максимален брой точки

	1.
	Убедително и достоверно пресъздаване на зададения етюд
	25

	2.
	Изразителност на характера, историята, конфликта и действието
	25

	3.
	Работа с въображаеми предмети и пантомимна техника
	25

	4.
	Умения да ползва езика на тялото, мимиката и жеста, ритмичност.
	25

	
	Общо брой точки
	100


VII. ПРЕПОРЪЧИТЕЛНА ЛИТЕРАТУРА:

1. Б. Е. Захава. Майсторството на актьора и режисьора. Наука и изкуство, София, 1997

2. Кристи Г. Възпитаване на актьора по школата на Станиславски. Наука и изкуство, 1979

3. Борисова Д. Алхимия на актьорския глас. Българска книжарница, София, 2006

4. Сотирова Е. Техника на говора. Наука и изкуство, 1983

5. Кох И. Е. Основи на сценическото движение. Наука и изкуство, София, 1974

6. Георгиева М. Българска сценическа реч. Наука и изкуство, София, 1968

7. Ганева М. Подготовката на актьора. Школи, методи и упражнения по актьорско майсторство. Гутенберг, 2007

8. Кръстева О. Театърът през вековете. Отечество, София, 1980

9. Пенев П. История на българския драматически театър. Наука и изкуство, София, 1975

10. Павис П. Речник на театъра. Согия, 2002

11. Проф. Ив. Чипев, Б. Матанов. Художествено слово. Наука и изкуство, София, 1975

12. Николова Р. Актьорският тренинг през XX век. Проф. Петко Венедиктов, 2007
13. Маленов С, Трудът М. Валентин Траянов, 2005
14. Бело Шули. Кукленият театър и малкият зрител. Хасково. 1998г.
15. Юбилеен сборник. Куклено изкуство, ВИТИЗ, София. 1992г.

16. Юбилеен сборник. 50години висше образование за куклен театър, НАТФИЗ, София 2012г.

17. Илиев,А. Обща теория и практика на пантомимата в 5 тома, Фосфорус, Сонита, Пловдивски университет,1993-2020г.
18. Инджев,В. Пантомимата,Наука и изкуство,София,1987г.

19. Страсбърг,Л. Развитието на метода,Изток- Запад,София,2016г.

20. Чехов,М. За техниката на актьора, Изток-Запад,София,2016г.

PAGE  
7

